Општинско веће општине Лајковац у телефонском изјашњењу чланова Већа на дан 12.02.2016.године, на основу члана 16. Правилника о начину, критеријумима и мерилима за избор пројеката у области културе који се финансирају и суфинансирају из буџета општине Лајковац ( „Службени гласник општине Лајковац“ бр.9/15) и члана 9. и 61. Пословника о раду Општинског већа општине Лајковац ( „Службени гласник општине Лајковац“ бр.12/18), донело је

РЕШЕЊЕ

О ИЗМЕНИ РЕШЕЊА О ИЗБОРУ ПРОЈЕКАТА У КУЛТУРИ КОЈИ СЕ ФИНАНСИРАЈУ И СУФИНАНСИРАЈУ ИЗ БУЏЕТА ОПШТИНЕ ЛАЈКОВАЦ У 2016. ГОДИНИ

I Врше се измене у Решењу о избору пројеката у култури који се финансирају и суфинансирају из буџета општине Лајковац у 2016. години, бр. 06-2/16-III, а које је донело Општинско веће општине Лајковац дана 22.01.2016. године, тако што се:

- У тачки 7. ДИА „Ваљево“ – за пројекат „ ДОКТОРИ БАНКОВИЋИ, ДОКУМЕНТАРНИ ФИЛМ“ брише износ од „380.000,00 динара“ и уписује износ „320.000,00 динара“

- У тачки 8. Српски Православни Манастир у Боговађи – за пројекат „ОЧУВАЊЕ НЕМАТЕРИЈАЛНОГ КУЛТУРНОГ НАСЛЕЂА И УТВРЂИВАЊА ГРАЂАНА У ВЕРИ“ брише износ од „290.000,00 динара“ и уписује износ „100.000,00 динара“

II ДИА „Ваљево“ и Српски Православни Манастир у Боговађи дужни су да у року од 5 дана од дана пријема Решења о измени Решења о избору пројеката у култури који се финансирају и суфинансирају из буџета општине Лајковац у 2016. години доставе усклађен опис и буџет пројекта са висином одобрених средстава.

III Решење ступа на снагу даном доношења.

IV У свему осталом Решење о избору пројеката у култури који се финансирају и суфинансирају из буџета општине Лајковац у 2016. години, бр. 06-2/16-III од 22.01.2016. године, остаје непромењено.

ОПШТИНСКО ВЕЋЕ ОПШТИНЕ ЛАЈКОВАЦ

Број: 06-16/16-III од 12.02.2016. године.

 ПРЕДСЕДНИК

 ОПШТИНСКОГ ВЕЋА

 Живорад Бојичић, дипл.правник